Драги ученици добар дан ,

Надам се да сте сви преписали форму калкулације у ваше свеске , молим вас ко није то учинио да то ипак уради и да вам та калкулација увек буде испред вас јер ће нам требати за израду задатака . Хајде мало да се преслишамо : „*добављач нам шаље робу ,сваку робу прати документ Рачун , на рачуну је исказана фактурна цена ( када је у питању комад ) и фактурна вредност ( када је у питању сва /цела количина ) . Ми на основу рачуна правимо интерни документ КАЛКУЛАЦИЈУ која нам је потребна да формирамо цену , продајну цену . Видели сте у калкулацији крећемо од фактурне цене на њу додајемо зависне трошкове набавке ( то су трошкови који улазе у саму цену то су трошкови утовара , истовара , осигурања , превоза ...) и када саберемо добијамо набавну цену , на набавну цену додајемо маржу односно разлику у цени и добијамо продајну цену без пдва то је цена у велепродаји и на њу додајемо ПДВ и добијамо продајну цену са ПДВом у малопродаји .“*

Настављамо даље , за сваку робу мора се водити евиденција ја ћу вам овде дати пример једне табеле у којој имате и количинску и вредносну евиденцију .

**ПРИМЕР :**

01/06 Залихе робе из претходног периода :

Џемпер 500 ком по цени 80 дин

Блуза 400 ком по цени од 100 дин

04/06 купљено је од „Трикотаже“ Београд по фактури 156 400 комада џемпера по 80 дин

06.06- купљено је од предузећа „Летекс“ Лесковац по пријемници 8 и примљено у магацин 200 комада блуза по 100 дин

08/06 – на основу отпремнице 112 продато је купцима 200 комада џемпера и 300 комада блуза

18/06- на основу продајне фактуре 166 продато је из магацина предузећу УКУС Београд 300 ком џемпера и 100 ком блуза

26/06- купљено је од предузећа „Летекс“ Лесковац по фактури 108 500 комада блуза по 100 дин

30/06- закључити конта

**Део табеле цена / дугује /потражује /салдо представља вредносну евиденцију**

**Део табеле улаз/излаз/стање припада делу где се води количинска евиденција**

ЏЕМПЕРИ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Датум | Темељница | Улаз | Излаз | Стање | Цена | Дугује | Потражује | Салдо |
| 01.06 | Почетно стање | 500 |  | 500 | 80 | 40.000 |  | 40.000 |
| 04.06 | Фактура156 | 400 |  | 900 | 80 | 32.000 |  | 72.000 |
| 08.06 | Отпремница 112 |  | 200 | 700 | 80 |  | 16.000 | 56.000 |
| 18.06 | Фактура 166 |  | 300 | 400 | 80 |  | 24.000 | 32.000 |

БЛУЗА

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Датум | Темељница | Улаз | Излаз | Стање | Цена | Дугује | Потражује | Салдо |
| 01.06 | Почетно стање | 400 |  | 400 | 100 | 40000 |  | 40.000 |
| 06.06 | Пријемница 8 | 200 |  | 600 | 100 | 20.000 |  | 60.000 |
| 08.06 | Отпремница 112 |  | 300 | 300 | 100 |  | 30.000 | 30.000 |
| 18.06 | Фактура 166 |  | 100 | 200 | 100 |  | 10.000 | 20.000 |
| 26.06 | Фактура 108 | 500 |  | 700 | 100 | 50.000 |  | 70.000 |

\*\*\* Ваш задатак је да урадите одговоре на следећа питања :

1. Наведите елементе калкулације велепродајне цене.
2. Наведите елементе калкулације малопродајне цене.
3. Шта чини зависне трошкове набавке?
4. Како се израчунава набавна вредност?
5. Шта је продајна цена, а шта продајна вредност?
6. У чему је разлика између продајне цене на велико и продајне цене на мало?
7. Наведите облике разлике у цени.
8. Како се израчунава износ пореза на додату вредност, ако је позната стопа пореза и продајна вредност без ПДВ-а?

\*\*\* Повежите појмове са леве стране са одговарајућим исказима са десне стране, као што је започето:

Малопродаја Вредност назначена на фактури добављача

Фактурна вредност Део имовине купљен на тржишту ради даље продаје

Маржа Скуп пословних активности у вези набавке и продаје робе

Калкулација Фактурна вредност уврћана за ЗТН

Продајна цена на велико Поступак израчунавања цена

Продајна цена на мало Продајна цена са ПДВ-ом

Набавна вредност Продаја робе потрошачима за задовољавање личних потреба

Промет робе Продајна цена без ПДВ-а

Роба Облик разлике у цени

\*\*\* И ваш задатак је да урадите и следећи задатак : ***„По фактури број 140 трговинско ПД „Зенит“ из Београда набавило је 160 пари женских ципела по фактурној цени од 2.500 динара по пару (за комад) . Зависни трошкови набавке по фактури број 141 износе 3.200 динара . Утврђена је продајна цена без ПДВа износи 3.520 динара . Стопа ПДВа је 20% . Сасатвите калкулацију продајне цене на мало за набављене женске ципеле у ПД „Зенит“из Београда .***

**КАЛКУЛАЦИЈА**

|  |  |  |  |
| --- | --- | --- | --- |
| **Редни број** | **Елементи калкулације** | **1 пар ципела** | **160 комада ципела** |
| **1.** | **Фактурна цена** | 2.500 |  |
| **2.** | **ЗТН** |  | 3.200 |
| **3=1+2** | **Набавна цена** |  |  |
| **4.** | **Разлика у цени** |  |  |
| **5=4+3** | **Продајна цена 1 без ПДва** | 3.520 |  |
| **6.**  | **ПДВ -20%** |  |  |
| **7=6+5** | **Продајна цена 2 са ПДВом** |  |  |

\*\*\* Ја сам вам унела податке које имате у задатаку покушајте да на основу примера од претходне недеље и мојих смерница да урадите сами овај задатак и израчунате све оне елементе које немате \*\*\*

За сва питања и недоумице слободно ме контактирајте .

**Срећан рад!**